internet vaartha 214 Views
జివికె నుంచి 33 శాతం వాటా కొనుగోలు
న్యూఢిల్లీ : కెనడాకు చెందిన పారిశ్రామికవేత్త ప్రేమ్‌ వాత్సా జివికెగ్రూప్‌లోని బెంగళూరు ఎయిర్‌పోర్టులో 33శాతం వాటా కొనుగోలుచేసారు. ఈడీల్‌ విలువ సుమారు 2149 కోట్ల రూపాయలుగా అంచనా. దీనివల్ల జివికె ఎయిర్‌పోర్టు వాటాకు సంబంధించి రుణభారం 2000 కోట్లు తగ్గుతుందని అంచనా. అలాగే జివికెవాటా కూడా ఎయిర్‌పోర్టులు 10 శాతం తగ్గుతుంది. జివికెపవర్‌ అండ్‌ఇన్‌ఫ్రా తాజాగా 33శాతం వాటాను బెంగలూరు ఎయిర్‌పోర్టులో ఫెయిరఫాక్స్‌ ఇండియా హోల్డింగ్స్‌ కార్పొరేషన్‌, ఫెయిర్‌ఫ్యాక్స్‌ ఫైనాన్షియల్‌ హోల్డింగ్స్‌ లిమిటెడ్‌కు విక్రయిస్తోంది. మారిషస్‌కు చెందిన తమ పూర్తి అనుబంధ సంస్థలద్వారా ఈ విక్రయాలు జరుగుతున్నాయి. మొత్తం 321 మిలియన్‌ డాలర్లుగా ఉనన ఈ వాటా విక్రయం 2149 కోట్ల రూపాయలకు భారతీయ కరెన్సీలో అంచనా వేసా రు. కెనడా బిలియనీర్‌ ప్రేమ్‌వాట్సా ఈ కొనుగోలు చేసినట్లు తేలింది. కెనడా వారెన్‌బఫెట్‌గా వాత్సాను పిలుస్తున్న సంగతి తెలిసిందే. 2000కోట్ల రుణభారం తగ్గడంతోపాటు 300 కోట్లు వడ్డీ కూడా ఆదాఅవుతుందని అంచనా. థర్డ్‌పార్టీ అభిప్రాయాలు, చట్టబద్ధమైన అనుమతులతో పూర్తికావడమే తరువాయి. 2016 మధ్యస్తానికి పూర్తిచేస్తారని అంచనా. జివికెకు ఎయిర్‌ పోర్టులోప్రస్తుతం 43శాతం ఉన్న వాటా 10శాతానికి తగ్గుతుంది. జివికెఓ ఎయిర్‌ పోర్టుడెవలపర్స్‌ జివికెపవర్‌ ఇన్‌ఫ్రాకు అను బంధంగా కొనసాగుతోంది. గత ఏడాది నుంచి రుణభారం తగ్గించుకునేందుకు కొంత మేర కసరత్తులు చేస్తోంది. ఇన్‌ఫ్రామేజర్‌ కు జివికె ఎయిర్‌పోర్టుకు సంబంధించి అనేకా ఫర్లు వచ్చినా వాటిలో ఫెయిర్‌ఫాక్స్‌ గ్రూప్‌ ను ఎంపికచేసుకుంది. కంపనీసిఎండి జివికె రెడ్డి మాట్లాడుతూ తమ కంపెనీ ఆస్తి అప్పులపట్టాని సమన్వయం చేసుకునేందు కు ఇదొక మంచి తరుణం అని మొత్తం ఈ విక్రయంద్వారా వచ్చిన సొమ్మును రుణ భారం తగ్గించేందుకే ఉపయోగిస్తామన్నారు. బెంగళూరు ఇంటర్నేషనల్‌ ఎయిర్‌పోర్టు లిమిటెడ్‌లో ఫశ్రీయిర్‌ఫాక్స్‌నే భాగస్వామిగా ఎంచుకున్నామని అంతేకాకుండా కెంపెగౌడ అంతర్జాతీయ విమానాశ్రయం అభివృద్ధిలో కూడా కలిసి పనిచేయాలని నిర్ణయిం చుకున్నట్లు తెలిపారు. ఈ ఎయిర్‌పోర్టుకు రెండోదశ విస్తరణ కింద ప్రపంచస్థాయి ప్రమా ణాలతో రెండో టెర్మి నల్‌, కొత్తరన్‌వేను నిర్మి స్తారు. ఈ డీల్‌పై ప్రేమ్‌ వాత్సా మాట్లాడుతూ బెంగళూరు ఎయిర్‌ పోర్టుకు సంబంధించి తాము ఎండి జివి సంజ§్‌ురెడ్డికి పూర్తి సహకారం ఇస్తామని, జివికెరెడ్డి సంస్థకు కో ఛైర్మన్‌గా వ్యవహరిస్తా రని పేర్కొన్నారు. బెంగళూరు ఇంటర్నేషనల్‌ ఎయిర్‌పోర్టు లిమిటెడ్‌ కెంపెగౌడ ఇంటర్నేషన ల్‌ ఎయిర్‌పోర్టు బెంగ ళూరును 30ప్లస్‌30 ఏళ్ల రాయితీతో కూడిన ఒప్పందం కింద అభివ1ద్ధిచేస్తోంది. కెంపెగౌడ విమానాశ్రయం పరంగా దేశంలో మొట్టమొదటి గ్రీన్‌ఫీల్డ్‌ ఎయిర్‌పోర్టుగా చెపుతున్నారు పిపిపి పద్ధతిలో అంతర్జాతీయప్రమాణాలతో నిర్వహిస్తున్నారు 2008 లో కార్యకలాపాలుప్రారంభించిన ఈ ఎయిర్‌పోర్టు అత్యుత్తమ ఎయిర్‌పోర్టుగా మధ్యఆసియాలోనే ఉత్తమమైనదిగా స్కైట్రాక్స్‌ 2015లో అవార్డునిచ్చింది. భారత్‌లోని ఎయిర్‌పోర్టు స్థిరాస్తి నిర్వహణలో జివికె దీర్ఘకాలిక ఇన్వెస్టరుగా కొనసాగుతుందని వెల్లడించారు. భారత్‌లోని ఎయిర్‌పోర్టుల రంగంపై జివికె ఎంతో ఆసక్తితోఉంది. అంతేకాకుండా కీలకమైన ప్రతిష్టాత్మక ప్రాజెక్టలు భారత్‌లో చేపడుతుందని గోల్డ్‌మాన్‌ శాక్స్‌, డిఎస్‌పి మెరిల్‌ లించ్‌ వంటి ఆర్థిక సలహాదారులు వెల్లడించారు. జివికె, సైరిల్‌ అమర్‌చంద్‌మంగళదాస్‌ వంటి నిపుణులు జివికెకు న్యాయ సలహా దారులుగా ఉన్నారు. అంతేకాకుండా కేంద్ర ప్రభుత్వం కూడా భారీఎత్తునదేశంలోని విమానాశ్రయాలను ఏర్పాటుచేయడం, ఉన్నవాటిని మూతపడినవాటిని పునరుద్ధరించడం వంటి కార్యకలాపాలకు ప్రాధాన్యతనిస్తోంది. అంతేకాకుండా ప్రభుత్వ, ప్రైవేటు భాగస్వామ్యంలో గ్రీన్‌ఫీల్డ్‌ ఎయిర్‌పోర్టులను నిర్మించేందుకు విధివిధానాలుఖరారుచేస్తోంది. ఈదశలో జివికె కూడా దేశంలోని ఎయిర్‌పోర్టులరంగంపై ఎక్కువ ప్రాధాన్యతనిస్తోంది.